
	Številka: 66305-56/2006/3
Datum: 23.10.2006
Uradni list Republike Slovenije
Slovenska cesta 9
1000 Ljubljana



Na podlagi  2. člena Zakona o subvencioniranju študentske prehrane  (Ur. list RS, št. 85/02), 101. člena Zakona o javnih naročilih (Ur. list RS, št. 36/04) in 2. člena Navodila za izvajanje subvencionirane študentske prehrane (Ur. list RS, št. 115/02 in 107/04) objavlja Ministrstvo za delo, družino in socialne zadeve 
javno naročilo  

za izbiro ponudnikov subvencionirane študentske prehrane za leti 2007 in 2008
1. Neposredni uporabnik: Ministrstvo za delo, družino in socialne zadeve (v nadaljevanju Ministrstvo), Kotnikova ulica 5, 1000 Ljubljana

2. Predmet javnega naročila: dejavnost prehrambenih gostinskih obratov  – izbira ponudnikov subvencionirane študentske prehrane za leti 2007 in 2008.

3. Okvirna višina sredstev za izvajanje subvencioniranja študentske prehrane, ki se dodeljujejo na podlagi tega javnega naročila je za leto 2007 15.295.371,66 EUR oziroma  3.665.382.865,00 SIT in v skladu z 21.členom Zakona o izvrševanju proračuna Republike Slovenije za leto 2006 in 2007 (UR. list RS, št. 116/05) 9.177.223,00 EUR oziroma 2.199.229.719,00 SIT v letu 2008. 
4. Kraj izvedbe: kraj izvedbe študentske prehrane so študijska središča v Republiki Sloveniji: Ljubljana, Maribor, Brežice, Celje, Koper, Piran, Portorož, Kranj, Bled, Nova Gorica, Novo Mesto, Murska Sobota, Ptuj, Slovenj Gradec, Velenje, Domžale, Dutovlje, Šentjur pri Celju, Postojna, Izola, Sežana, Škofja Loka, Litija, Krško, Žalec in Ajdovščina in bližnja okolica – v razdalji maksimalno 5 kilometrov.
Za vsa morebitna nova študijska središča, ki bi se ustanovila od dneva objave javnega naročila v Uradnem listu RS, velja, da se lahko ponudniki študentske prehrane, z dnem ustanovitve višje ali visokošolskega zavoda v njihovem kraju oziroma v razdalji do največ 5 kilometrov, avtomatično prijavijo na javno naročilo za izbiro ponudnikov subvencionirane študentske prehrane za leti 2007 in 2008.

5. Kraj, čas in oseba pri kateri lahko zainteresirani dvigne razpisno dokumentacijo: 

1. Študentska organizacija Univerze v Ljubljani, Kersnikova 4, 1000 Ljubljana, pisarna študentska prehrana, ga. Mojca Škrjanec, vsak delovni dan od 12. do 13. ure oziroma na internetu na naslovu: http://www.sou-lj.si.

2. Študentska organizacija Univerze v Mariboru, Gosposvetska 83, 2000 Maribor, v tajništvu ŠOUM, vsak delovni dan od 09. do 11. ure oziroma na internetu na naslovu:  http://www.soum.si.

3. Študentska organizacija Univerze na Primorskem, Pristaniška 3, 6000 Koper, ga.Mateja Zupan, vsak delovni dan od 09. do 11. ure oziroma na internetu na naslovu:  http://www.soup.si
4. Ministrstvo za delo, družino in socialne zadeve, na internetu na naslovu: http://www.mddsz.gov.si/ 
6. Ministrstvo bo v času trajanja javnega razpisa opravilo dve odpiranji prispelih vlog.

· Prvo odpiranje vlog bo 13.11.2006. Vloge morajo biti predložene do vključno dne 09.11.2006, (velja poštni žig do vključno 09.11.2006);

· Drugo odpiranje vlog bo 15.10.2007 Vloge morajo biti predložene do vključno do 11.10.2007, (velja poštni žig do vključno 11.10.2007);
Predložena vloga mora biti v zapečatenem ovitku, na sprednjo stran ovitka pa mora biti nalepljen »Obrazec za oddajo ponudbe«, ki je sestavni del razpisne dokumentacije. 
Odpiranji vlog nista javni.
7. Naslov, kamor je potrebno predložiti vloge: Ministrstvo za delo, družino in socialne zadeve, Kotnikova ulica 5, 1000 Ljubljana.

8. Predlagatelji vlog morajo predložiti naslednja dokazila o izpolnjevanju pogojev, ki morajo biti razvrščena po označenih in oštevilčenih ovojih :

1. izpolnjen, podpisan in ožigosan obrazec ponudbe v dveh izvodih, od katerih je en izvod fotokopija, ki jo prejme izvajalec (ovoj št. 1),

2. a) gospodarske družbe (ovoj št. 2):

· originalno ali overjeno kopijo dokazila o registraciji - izpiska iz sodnega registra, staro največ 30 dni,

· potrdilo o poravnanih obveznostih iz naslova davkov, taks in drugih dajatev, določenih z zakonom staro največ 30 dni,

      b) samostojni podjetniki (ovoj št. 2):

· originalno ali overjeno kopijo dokazila o priglasitvi dejavnosti staro največ 30 dni,

· izpis iz obrtnega registra star največ 30 dni, razen za tiste samostojne podjetnike, ki imajo registrirano samo dostavo hrane na dom,

·  potrdilo o poravnanih obveznostih iz naslova davkov, taks in drugih dajatev, določenih z zakonom staro največ 30 dni,

                                       c) zavodi in javni zavodi (ovoj št. 2):

· originalno ali overjeno kopijo dokazila o registraciji - izpiska iz sodnega registra, staro največ 30 dni,     

3. kopijo odločbe o izpolnjevanju pogojev, določenih z zakonom o gostinstvu in drugimi predpisi, za opravljanje gostinske dejavnosti, ki jo izda za gostinstvo pristojna enota upravne enote (ovoj št. 3),

4. podpisane in ožigosane izjave iz razpisne dokumentacije (ovoj št. 4),  

5. izpolnjen, podpisan in ožigosan izvod osnutka Pogodbe o zagotavljanju subvencionirane študentske prehrane in Pogodbe o izvajanju subvencionirane študentske prehrane (ovoj št. 5).
9. Osnovni oziroma vstopni pogoji, ki jih mora zagotavljati vsak predlagatelj vloge oziroma ponudnik študentske prehrane (ti pogoji se ne točkujejo): 

· nudenje študentskih kosil vsaj od ponedeljka do petka vsaj med 11.00 in 18.00 uro, razen v primeru, če kuhinja obratuje manj časa,
· v času nudenja študentskih kosil vsaj trije dnevni obroki v vrednosti bona,

· za študentsko kosilo najmanj glavno jed in dva druga hoda (juha/ solata/ sladica ali sadje), razen za študentsko kosilo, ki ima za glavno jed pizzo, katero mora vsebovati vsaj en dodatni hod (solata ali sadje),
· v enem tednu se mora zvrstiti najmanj 15 različnih študentskih kosil  (različna mora biti vsaj glavna jed)  ali  v primeru stalne dnevne ponudbe sedem različnih študentskih kosil dnevno, ki se lahko ponavljajo (različna mora biti vsaj glavna jed oziroma različne vrste pizz),

· najmanj 2 dcl brezplačne pitne vode ali brezalkoholne pijače ob vsakem študentskem kosilu,

· prostor z mizami in stoli v lokalu, kjer se ne kadi, kjer se lahko zaužije hrana (izjema je dostava na dom),

· vsak ponudnik mora v času nudenja študentske prehrane le-to ponujati vsem študentom,

· ponudnik ne sme ločevati prostora namenjenega uporabnikom študentskih bonov od ostalega prostora,

· ponudnik mora izpolnjevati standarde zdravega prehranjevanja in imeti vzpostavljen samonadzorni kontrolni sistem. 


Ponudnik, ki je v času izvajanja subvencionirane študentske prehrane v letih 2005 in 2006 večkrat kršil pogodbena določila in mu je bil izrečen najstrožji ukrep – odpoved pogodbenega razmerja, ne more kandidirati na javnem naročilu za izbiro ponudnikov subvencionirane študentske prehrane za leti 2007 in 2008 oziroma bo njegova vloga nesprejemljiva.    

10. Predlagatelji vlog bodo obveščeni o izidu javnega naročila najkasneje v roku 30 dni od  

      zaključka roka za oddajo vlog na javno naročilo.

11. Vloge, ki bodo nepopolne, bodo zavrnjene kot nepopolne in nesprejemljive. Komisija jih ne bo obravnavala, niti jih ne bo vrnila ponudnikom, da jih dopolnijo. 
Popolna vloga je vloga, ki:

- je podpisana,
- je ožigosana, 
- iz katere je razvidno, da so izpolnjeni vsi vstopni pogoji,
- ima cene navedene v evrih in informativno v tolarjih,
- vsebuje vsa zahtevana potrdila, 
- vsebuje vse zahtevane obrazce in izjave, ki morajo biti pravilno izpolnjeni.
12. Merila za ocenitev ponudb: ponudbe se ocenjujejo po naslednjih merilih: 

1. Nudenje dodatnih obrokov v času od 11.00 do 18.00, če ne gre za stalno ponudbo (do     

    95 točk),
2. Nudenje vegetarijanske hrane ob ostali ponudbi (do 80 točk),
3. Dodatne ure nudenja študentskih kosil (do 60 točk),
4. Samopostrežni solatni bar (najmanj 8 različnih izbir) (do 80 točk),
5. Možnost prehranjevanja študentov s celiakijo  (do 95 točk),
6. Možnost prehranjevanja študentov z alergijami in drugimi boleznimi (do 60 točk),
7. Možnost prehranjevanja zaradi težje prizadetosti; stalen arhitektonsko prilagojen dostop  

    v notranjost lokala, dostop do mize in do toalete prilagojene za invalide (do 80 točk),
8. Vrednost študentskega obroka (do 450 točk),
9. Ugotovljene kršitve pri izvajanju subvencionirane študentske              

    prehrane v letih 2005 in 2006 (do -250 točk).
Maksimalno število točk je 1000. Podrobnejša merila oziroma natančnejša razdelitev točk v okviru posameznega merila je določena v razpisni dokumentaciji. 

Izbrani so lahko ponudniki, ki bodo dosegli vsaj 40% možnih točk oziroma 400 točk. 

Najvišja vrednost subvencioniranega študentskega obroka je 6,14 EUR oziroma cca. 1.471,00 SIT.
Število bonov za dostavo na dom je omejeno na 5 bonov mesečno za posameznega študenta.

13. Morebitne druge informacije posreduje Študentska organizacija Univerze v Ljubljani, Ljubljana, Kersnikova 4, tel. 01/438-02-11 vsak delovni dan od 12. do 13. ure, Študentska organizacija Univerze v Mariboru, Maribor, Gosposvetska 83, tel. 02/228-56-00 vsak delovni dan od 09. do 11. ure, Študentska organizacija Univerze na Primorskem, Koper, Pristaniška 3, 05/662-62-30, vsak delovni dan od 09. do 11. ure in Ministrstvo za delo, družino in socialne zadeve, Ljubljana, Kotnikova 28, tel. 01/369-76-40 vsak delovni dan od 09. do 12. 
14. Informacije v zvezi  s smernicami zdravega prehranjevanja posreduje Ministrstvo za zdravje v Ljubljani, Ljubljana,  Štefanova 5 , tel. 01/478 68 55  vsak delovni dan od 8 do 15, 30 ure.     
                                                                  Ministrstvo za delo, družino in socialne zadeve

